کوئٹہ(اے پی پی) انسپکٹر جنرل پولیس بلوچستان محسن حسن بٹ پارینے کہ ساڑی حالیت آتارداٹ کورونا وائرس آن بچنگ کن احتیاطی تدابیر نا گرج ءِ تانکہ وائرس نا منتقلی نا گمان آک کم مننگ کیر، اوپارے کہ پولیس اٹی مروک غٹ ہیلکاری کورس اردلی و پولیس دربار و ایلو دود آتے غٹ ءِ منسوخ کرینن۔ وخت اس کہ کوئٹہ تون اوار غٹ ضلع غاتے ٹی آگاہی مہم نا بناءِ کننگانے۔ داخیال آتا درشانی ءِ او اینو سینٹرل پولیس آفس اٹی اڈ ہلوک آ دیوان اٹی کرے۔ داوخت آ ایڈیشنل آئی جی جہانزیب خان جوگیزئی ، ڈی آئی جی اسپیشل برانچ جاوید اوڈھو، آئی جی کرائمز ، وزیر خان ناصر، و ڈی آئی جی بلوچستان کانسٹیبلری سید فداحسین شاہ تون اوار غٹ آفیسر آک ہم ساڑی ئسر۔ آئی جی پولیس بلوچستان پارے کہ پولیس نا غٹ دفتر آتے ٹی غٹ ءِ یکجا رہینگ انگ و تولنگ آ پابندی خلنگانے۔ دفتر آتے ٹی کاریم کروک آ عملہ و آفیسر آک چندی شفٹ آتے ٹی کاریم کننگ ءُ۔ باتھ روم تیٹی سینٹائزر و صابن ءِ کاریم اٹ اتنگ انگ ءِ۔ اوپارے کہ غٹ ضلع غاتے ٹی ہم ہندا حکمت عملی نا رداٹ کاریم مننگ ءِ، وخت اس کہ تھانہ ، پولیس لین آن ڈی آئی جی نا کہول آ شعور آگاہی مہم برجاءِ ہنداوڑ پیشن آن بروک آ بندغ آتاہم داخلہ محکمہ پولیس نا دفترآتے ٹی منعءِ۔ اوپارے کہ ماسک غٹ بشخ آتے تننگانے ماسک ءِ کاریم اٹ اتنگ المی ءِ، اوپارے کہ پولیس ملازم آک دفتری وخت آن پد اُراتیٹی مریر۔
